open-index/open-wikipedia-markdown huggingface dataset:
Solovecký monastier

thumb|Solovecký monastier

**Solovecký monastier** () sa nachádza na Soloveckých ostrovoch v Bielom mori. V roku 1420 ho založili mnísi z Kirillo-Belozerského monastiera, na jeho rozvoji hlavne v 16. storočí sa podieľal igumen Filip Kolyčev. Veľmi skoro sa monastier stal centrom kresťanstva na severe Ruska. Po nástupe boľševizmu sa kláštor Leninovým dekrétom zmenil na smutne známy **SLON**: *Solovecký tábor zvláštneho určenia* (rus. **С**оловецкий **л**агерь **о**собого **н**азначения), jeden z prvých sovietskych gulagov. V rokoch 1926 – 1939 slúžil kláštor ako väznica, pretože silné opevnenie a jeho poloha na ostrove takmer vylučovali možnosť úteku. Tábor bol zrušený v roku 1939.

Ruská pravoslávna cirkev obnovila monastier v roku 1992. V tom istom roku bol celý komplex zapísaný do zoznamu Svetového kultúrneho dedičstva UNESCO.

## Iné projekty
 

Kategória:Pravoslávne kláštory v Rusku
Kategória:Solovecké ostrovy
Kategória:Lokality Svetového dedičstva v Rusku
Kategória:Stavby v Archangeľskej oblasti
Kategória:Gulag
Cirostratus

right|thumb|slnečné halo
right|thumb|Cirrostratus pri západe Slnka

**Cirostratus** (po latinsky cirrostratus, Cs) alebo **riasosloha** alebo **riasová sloha** je vysoko položený oblak. Je to oblak vysokej hladiny, vyskytuje sa vo výškach 6 až . Pozostáva výlučne z ľadových kryštálikov. Ide o tenký biely mrak, v ktorom nerozoznávame jednotlivé oblaky. Pri západe Slnka je sfarbený doružova. Môže byť jednoliaty a pokrývať celú oblohu alebo aspoň jej veľkú časť ako beztvará biela vrstva. Častejšie však býva vláknitý. Je priesvitný, Slnko a Mesiac cezeň vidíme, ale môže okolo nich vytvárať halo. Halo, ľudovo „dvor“ vidíme ako kruh okolo Slnka či Mesiaca a býva predzvesť blížiaceho sa dažďa, pretože cirrostratus sa vyskytuje na vrchole teplého frontu. Ak vznikne halo okolo Mesiaca, môže začať pršať už s príchodom rána. Dážď je veľmi pravdepodobný, ak sa pred vznikom cirrostratu objaví aj cirrus. Halo vzniká lámaním (ohýbaním) slnečných lúčov prenikajúcich cez ľadové kryštáliky. Zväčša jeho priemer dosahuje 20 stupňov, zriedkavejšie až 46 stupňov, podľa trasy, ktorou prechádzajú slnečné lúče cez kryštáliky. Halo býva biele, niekedy aj jemne sfarbené-od žltej v strede po zelenú, bielu a modrú na vonkajšom okraji.
Cirrostratus vzniká vtedy, keď stúpa celá vrstva vzduchu v dôsledku chladnejšieho vzduchu vtláčajúceho sa v rámci frontu pod ňu. Vzduch stúpa pomaly, nie viac ako  za sekundu. Zo samotného cirrostratu zrážky nepadajú, ale ak je spojený s nimbostratom alebo altostratom, možno očakávať dlhší dážď.

## Známe podtypy

### Tvary
* *cirrostratus fibratus* – pozdĺžne štruktúrované oblaky
* *cirrostratus nebulosus* - oblačný závoj, alebo vrstva jednotvárneho hmlového vzhľadu bez viditeľnej štruktúry

### Odrody
* *cirrostratus duplicatus* - skupiny oblakov alebo vrstiev sú husto nad sebou naskladané v malých vzdialenostiach, niekedy čiastočne spojené
* *cirrostratus undulatus* - časti, pásy alebo vrstvy oblakov sú usporiadané do vĺn

Kategória:Oblaky
Arecibo Observatory

náhľad|Pohľad na rádioteleskop v Arecibo
náhľad|Pohľad na rádioteleskop z výšky 1 300 m

**Arecibo Observatory** alebo **Observatórium Arecibo** bolo rádioastronomické observatórium na ostrove Portoriko (-66°45,2'; +18°20,6'; 496 m). Nachádzalo sa asi 20 km na juhozápad od portorického mesta Arecibo. Bolo prevádzkované Cornellovou univerzitou v Ithake (USA) spoločne s nadáciou National Science Foundation.

Observatórium bolo známe najmä svojím parabolickým rádioteleskopom, ktorý bol od svojho vybudovania až do roku 2016 najväčším jednoaparátovým rádioteleskopom na svete. Priemer jeho paraboly bol 305 m. Preslávil sa napríklad ako prostriedok na objavenie prvého dvojhviezdneho pulzaru PSR 1913+16 (1974). Slúžil tiež ako zdroj dát projektu SETI@home. Bol umiestený v kráterovitom údolí pohoria Montanas Guarionex a bol nepohyblivý. Orientácia antény za zdrojom sa dala meniť až o 20° smerovaním dipólu v ohnisku rádioteleskopu vzdialenom 210 m od centra hliníkového zrkadla. V ohnisku bolo 12 dipólov na výskum na rozličných vlnových dĺžkach. Prvé pozorovania sa uskutočnili roku 1963 na metrových vlnách so zameraním najmä na ionosferický výskum a rádiolokáciu Mesiaca. Odvtedy bol povrch zrkadla zdokonalený a umožňoval pracovať aj v oblasti centimetrových vĺn pri rozlišovacej schopnosti niekoľkých oblúkových sekúnd. Najvýznamnejšie výsledky observatórium dosiahlo pri rádiolokácii Venuše, výskume rádiového žiarenia Jupitera, medzihviezdneho prostredia a zákrytoch rádiových zdrojov. Vo vzdialenosti 10 km od prístroja bol 30,5 m pohyblivý rádioteleskop, ktorý sa využíval v spojitosti s veľkým teleskopom ako súčasť rádiointerferometra. 

Po zemetrasení a narušení upevňovacích lán v novembri 2020 sa 1. decembra 2020 visiaca platforma zrútila na tanier. Pristúpilo sa ku kontrolovanej demontáži prístroja.

## Pozri aj
* ALMA
*  FAST

## Referencie


## Iné projekty

## Externé odkazy

* naic.edu — oficiálne stránky Arecibo radio telescope station
* satelitná snímka observatória
* setiathome.ssl.berkeley.edu — portál projektu SETI@home

Kategória:Rádioteleskopy
Kategória:Astronomické observatóriá v Portoriku
Kategória:Vzniklo v 1963
Mamenchisaurus

**Mamenchisaurus** bol veľký, mimoriadne dhokrký bylinožravý dinosaurus zo skupiny Sauropoda. Žil pred 160 až 155 miliónmi rokov na území dnešnej Číny. 

## Nadmerne dlhý krk
Hoci takmer všetky sauropódy disponovali dlhým krkom (výnimku zo známych rodov zatiaľ tvorí len Brachytrachelophan), krk Mamenchisaura bol mimoriadne predĺžený – s rekordným počtom 19 stavcov tvoril približne polovicu jeho celkovej telesnej dĺžky. Na rozdiel od diplodokov mohli Mamenchisaury viac ohýbať a vztyčovať krk v smere hore-dolu. Krk mali ľahký, podaktoré stavce bývali na viacerých miestach hrubé len ako vaječná škrupina. S tak dlhým krkom, veľkosťou až do 30 metrov a pomerne odolným chrupom mohol tento sauropód spásať širokú škálu rastlín. 

## Druhy
thumb|left|Rekonštrukcia výzoru Mamenchisaura.
Mamenchisaurus je známy z viacerých druhov. Prvý objavený druh, *M. constructus* popísaný v roku 1954, dosahoval dlĺžku 22 metrov a mal krk dlhý približne 11 metrov. Od tých čias boli objavené 4 ďalšie druhy, z ktorých najväčší (*M. hochuanensis*) mal krk dlhý až 15 metrov a dĺžku tela okolo 30 m.  Na základe rozdielov medzi druhmi tohto rodu sa zdá, že to, čo rozumieme pod pojmom Mamenchisaurus, boli v skutočnosti dva samostatné rody, pričom rodové meno by ostalo skôr opísaným menším druhom.

## Príbuzenstvo
Mamenchisaurus býva tradične radený do čeľade vrchnojurských ázijských sauropódov Euhelopodidae, ktorej zástupcovia sa vyznačovali mimoriadne dlhými krkmi. Zdá sa však, že Euhelopodidae reprezentuje skupinu rôzne vyspelých sauropódov. Rod Euhelopus javí príbuznosť ku skupine Titanosauria, kým Mamenchisaurus samotný vyzerá byť omnoho primitívnejší. 

## Iné projekty

Kategória:Sauropoda
Kategória:Jurské dinosaury
Kategória:Dinosaury z Ázie
Antigona

**Antigona** alebo **Antigoné** alebo zastarano **Antigone** môže byť:
*postava z gréckej mytológie:
**dcéra tébskeho kráľa Oidipa, pozri Antigoné (mytológia)
**dcéra fthíjskeho kráľa Eurytióna, pozri Antigoné (dcéra Eurytióna)
**dcéra trójskeho kráľa Antigoné (dcéra Laomedóna)

*matka Bereniky I., pozri Antigona Macedónska
*manželka Pyrrhu z Epiru, pozri Antigona z Epiru
*názov viacerých umeleckých diel

**Antigona** môže byť aj:
*názov viacerých umeleckých diel, napr.:
**autor: Sofokles, pozri Antigona (Sofokles)
**autor: Jean Anouilh, pozri Antigona (Anouilh)
**opera, autor: J. Mysliveček, pozri Antigona (Mysliveček)
**opera, autor: L. Pipkov, pozri Antigona (Pipkov)

**Antigone** môže byť aj:
*názov viacerých umeleckých diel, napr.:
**autor: J. Cocteau, pozri Antigone (Cocteau)
**autor: A. Maliszewski a R. Worner, pozri Antigone (Maliszewski)
**autor: B. Brecht, pozri Antigone (Brecht)
**opera, autor: A. Honegger, pozri Antigone (Honegger)
*planétka, pozri 129 Antigone

## Pozri aj
*Antigone Rising (dievčenská rocková skupina)
*Kyperská Antigona (dráma L. Lückendorfa)
*Hodina Antigony (dráma C. Hubalka)
*Antigona a tí druhí (dráma P. Karvaša)
John Dreyer

**John Louis Emil Dreyer** (* 13. február 1852, Kodaň, Dánsko – † 14. september 1926, Oxford, Spojené kráľovstvo) bol dánsko-írsky astronóm.

## Život
Narodil sa ako Johan Ludvig Emil Dreyer v Kodani. V roku 1874 vo veku 22 rokov odcestoval za prácou do Írska a pracoval ako asistent Lawrenca Parsonsa (syna a nasledovníka Lorda Rosseho), ktorý postavil teleskop Leviathan of Parsonstown. V roku 1878 sa vydal do observatória Dunsink a v roku 1882 do observatória Armagh, kde pracoval ako riaditeľ do roku 1916.

## Dielo
Jeho najväčším životným dielom bolo zostavenie New General Catalogue (zoznamu objektov hlbokého vesmíru). Tento katalóg sa dodnes používa, tak isto aj dva jeho dodatky Index Catalogue.
Dreyer bol taktiež historikom astronómie. V roku 1890 publikoval biografiu Tycho de Brahe a neskôr v tom istom roku spravil pre tlač Tychove publikácie aj nezverejnenú korešpondenciu. Dielo o histórii astronómie History of the Planetary Systems from Thales to Kepler (1905) je stále poučným uvedením do tejto vedeckej disciplíny. V súčasnosti je vydávané pod názvom A History of Astronomy from Thales to Kepler.

## Iné projekty

Kategória:Dánski astronómovia
Kategória:Írski astronómovia
Kategória:Osobnosti z Kodane
John Ford (dramatik)

**John Ford** (* pokrstený 17. apríla 1586 Islington, Veľká Británia – † okolo 1640 Londýn, Veľká Británia) bol anglickým renesančným dramatikom.
Objekt hlbokého vesmíru

[thumb|right|Príklad objektu hlbokého vesmíru: [špirálová galaxia NGC 4622]]
**Objekt hlbokého vesmíru** (nesprávne, anglicky *Deep-sky object*) je termín používaný v amatérskej astronómii na opis prevažne slabých objektov mimo slnečnej sústavy, ako sú napríkald hviezdokopy, hmloviny alebo galaxie. Tieto objekty sa nachádzajú vo vzdialenosti od stoviek do miliárd svetelných rokov od Zeme. Galaxie sú mimo našej Galaxie, zatiaľ čo hviezdokopy a hmloviny, ktoré dokážu zachytiť aj menšie amatérske ďalekohľady, sú súčasťou našej Galaxie. 

Najznámejší katalóg zahŕňajúci niektoré najjasnejšie objekty hlbokého vesmíru na oblohe sa nazýva Messierov katalóg. Obsahuje 110 objektov, medzi ktoré patria hmloviny, hviezdokopy a galaxie, ale aj niekoľko objektov, ktoré sa do katalógu dostali omylom (nie sú v hlbokom vesmíre, ako napríklad dvojhviezda M40). Ďalšie známe katalógy sú Nový všeobecný katalóg (NGC) a Index Catalogue (IC).

## Referencie

Kategória:Astronómia
Mastiaci olej

**Mastiaci olej** alebo **mazací olej** alebo **olej na mastenie** je olejovitá kvapalina, ktorá sa používa na mastenie vzájomne sa pohybujúcich súčiastok v rôznych zariadeniach. Patrí do skupiny tekutých mazív. 

Hlavnou úlohou mastiaceho oleja je:
* zmenšovať trenie a opotrebenie súčiastok.
Ďalšie úlohy mastiacich olejov sú: 
* zabezpečiť odvod tepla,
* tesniť,
* zbavovať trecie plochy nečistôt,
* chrániť trecie plochy pred koróziou,
* tlmiť dynamické rázy v mechanizmoch.

## Rozdelenie mastiacich olejov
Podľa zloženia sa mastiace oleje rozdeľujú na:
* *minerálne oleje*
** *aditivované minerálne ropné oleje*
* *rastlinné (prírodné) oleje* 
* *syntetické oleje*
* *iné* - napríklad zmiešané. 

## Využitie
Mastiace oleje sa používajú v rôznych oblastiach. Pre každú z nich musia spĺňať špecifické kritériá. Najbežnešie členenie podľa oblastí využitia je:
* automobilové oleje
** motorové
** prevodové
* priemyselné oleje
* letecké oleje
* lodné oleje
Sky Atlas 2000.0

**Sky Atlas 2000.0** je súbor 26 hviezdnych máp, na ktorých je v mierke 1˚ = 1 cm v súradnicovej sústave pre ekvinokcium 2000,0 zobrazená celá hviezdna obloha.

Obsahuje hviezdy do hviezdnej veľkosti 8,0. Je rozšírením hviezdneho atlasu Atlas Coeli Skalnaté Pleso 1950.0, ktorý rozširuje o 0,25 hviezdnej veľkosti a je opravený na nové ekvinokcium. Z Atlasu Coeli bol prevzatý aj spôsob nákresu. Autorom atlasu je W. Tiron. Atlas obsahuje 43&nbsp;000 hviezd a vydala ho *Sky Publishing Corporation* v meste Cambridge v Spojených štátoch v roku 1983.

Kategória:Hviezdne atlasy
Atlas Coeli Skalnaté Pleso 1950.0

**Atlas Coeli Skalnaté Pleso 1950.0** je súbor 16 hviezdnych máp, na ktorých je v mierke 1˚ = 0,75 cm a v súradnicovej sieti pre ekvinokcium 1950.0 zobrazená celá hviezdna obloha so všetkými hviezdami jasnejšími ako 7,75 magnitúdy, odstupňovanými podľa veľkosti.

Atlas obsahuje 35&nbsp;000 hviezd a iných objektov. Osobitne sú v ňom označené vizuálne a spektroskopické dvojhviezdy, viacnásobné sústavy, novy, supernovy a najjasnejšie rádiové zdroje, guľové hviezdokopy, galaktické a extragalaktické hmloviny do 13. hviezdnej veľkosti, obrysy väčších difúznych a tmavých hmlovín, obrysy Mliečnej dráhy, ekliptika, galaktický rovník a hranice súhvezdí. V porovnaní s inými atlasmi je jedinečný najmä zobrazením všetkých plošných a difúznych zdrojov, viditeľných v ďalekohľadoch s priemerom 20 cm. Atlas vznikol v rokoch 1947-1948 na Skalnatom Plese na základe 12 hviezdnych katalógov (najmä Bossovho a HD) a asi 10 fotografických atlasov. Po prvý raz ho vydala Československá astronomická spoločnosť v roku 1948. Atlas bol zakrátko doplnený katalógom *[[Atlas Coeli II]]*, obsahujúcim údaje o 12 000 vybraných objektoch (obyčajné hviezdy do 6,25m, ostatné objekty kompletne ako na mapách). Roku 1956 vyšla v Nakladateľstve ČSAV zdokonalená verzia atlasu v šesťfarebnej tlači. Právo zahraničných vydaní odkúpila Sky Publishing Corporation v Harvarde a vydala ho vo viacerých verziách. 

Jeho autorom je Antonín Bečvář, ktorý zostavil aj tri ďalšie atlasy určené na špeciálne ciele, a to Atlas Eclipticalis, Atlas Borealis a Atlas Australis.

## Externé odkazy

*Atlas Coeli online (po latinsky a francúzsky)

Kategória:Hviezdne atlasy
Bánovo

**Bánovo** môže byť:

* vrch vo Veporských vrchoch, pozri Bánovo (vrch vo Veporských vrchoch)
* sedlo vo Veporských vrchoch, pozri Bánovo (sedlo)
* osada pri Tisovci, pozri Bánovo (osada)
Poeticon astronomicon

[thumb|Ilustrácie: [Kasiopeja (súhvezdie)|Kasiopeja a Andromeda]]

**Poeticon astronomicon** je hviezdny atlas, ktorého autorstvo sa pripisuje Hyginovi, jeho skutočný autor nie je istý.

## Referencie

## Externé odkazy

* Poeticon astronomicon digitalizované vydanie z 1510

Kategória:Hviezdne atlasy
Brač

thumb|Poloha ostrova na mape Chorvátska
vpravo|thumb|Prístav v Supetare
vpravo|thumb|Bračské pláže sú vyhľadávaným cieľom turistov

**Brač** je chorvátsky ostrov v Jadranskom mori. S rozlohou  je tretím najväčším (najväčším v Dalmácii). Jeho najvyšší vrch, Vidova gora meria  (najvyšší bod na dalmátskych ostrovoch).

## Základné informácie
Žije tu približne 13 000 obyvateľov, v početných osadách. Najväčšie sídlo Supetar má okolo 3 500 obyvateľov.

Ďalšími mestečkami a osadami sú Bol, Selca, Škrip (najstaršia obec z prerománskych čias), Pučišća, Splitska, Postira, Nerežišća, Donji Humac, Mirca, Gornji Humac, Dol, Sutivan, Sumartin, Pražnica, Murvica, Povlja, Dračevica, Ložišća, a mnoho ďalších.

## Hospodárstvo
Hospodárstvo Brača je založené predovšetkým na turistickom ruchu, dôležité sú aj rybárstvo a poľnohospodárstvo (najmä vinič a olivy), ako aj ťažba bieleho kameňa (bol napr. použitý na výstavbu Diokleciánovho paláca v Splite a Bieleho domu vo Washingtone). Plínius starší spomínal syr z mlieka tunajších kôz, ako aj víno a olivový olej.

## Martin Kukučín
Známy slovenský spisovateľ Martin Kukučín pôsobil od roku 1893 v obci Selca ako obecný lekár.

## Pozri aj
* Chorvátske ostrovy

## Iné projekty

## Externé odkazy
* Fotogaléria 
* Fotogaléria


Kategória:Ostrovy Chorvátska
Kategória:Ostrovy Jadranského mora
Mýtna ulica

**Mýtna ulica** je ulica:
*v Bratislave, pozri Mýtna ulica (Bratislava)
*v Nových Zámkoch, pozri Mýtna ulica (Nové Zámky)
*v Pezinku, pozri Mýtna ulica (Pezinok)
* v Skalici, pozri Mýtna ulica (Skalica)
* v Starej Ľubovni, pozri Mýtna ulica (Stará Ľubovňa)
* v Starej Turej, pozri Mýtna ulica (Stará Turá)
*v Trnave, pozri Mýtna ulica (Trnava)
*v Žiline, pozri Mýtna ulica (Žilina)

Kategória:Rozlišovacie stránky – Ulice
Mnohomužstvo

**Mnohomužstvo** alebo **polyandria** je jednou z dvoch foriem polygamie. Ide o stav, kedy má žena viacero manželov súčasne. Opakom polyandrie je druhá forma polygamie – polygýnia (muž má viacero manželiek).

Mnohomužstvo je známe z Tibetu, Indie a Oceánie. Často sa manželstvá uzavierajú medzi jednou ženou a niekoľkými bratmi.

Mnohomužstvo je, vo väčšine prípadov, lokálne riešenie osobitnej spoločenskej situácie a nie všeobecné pravidlo. Vždy šlo o marginalizované spoločenské skupiny, napr. lovci lebiek z Ásamu, izolované skupiny v Tibete.

## Referencie

Kategória:Rodinné právo
Mýtna ulica (Bratislava)

**Mýtna ulica** je ulica v bratislavskej časti Staré Mesto, spája Námestie slobody s Račianskym mýtom.

Nachádzajú sa na nej budovy Slovenského rozhlasu (známa pyramída) a centrály Národnej banky Slovenska. Môžeme tu nájsť aj polikliniku a lekáreň. Je pomenovaná podľa mýta, ktoré kedysi vyberali Račania na neďalekom Račianskom mýte.

## Blízke ulice
* Štefanovičova ulica (kolmá)
* Ulica Imricha Karvaša (kolmá)
* Vazovova ulica (kolmá)
* Belopotockého ulica (kolmá)
* Račianske mýto (vyústenie)
* Šancová ulica (rovnobežná)

## Iné projekty

## Externé odkazy
* Mýtna na mape Bratislavy

Kategória:Ulice v Starom Meste v Bratislave
Martina Hrašnová

**Martina Hrašnová** (za slobodna *Danišová*), niekde uvádzaná ako **Martina Danišová-Hrašnová**, (* 21. marec 1983, Bratislava) je bývalá slovenská atlétka, venujúca sa hodu kladivom. Meria 177 cm a váži 84 kg. Trénoval ju Jozef Hanušovský a bola členkou klubu VŠC Dukla Banská Bystrica. V roku 2009 vyhrala ocenenie Atlét roka ako prvá žena v ére samostatnosti.

Dňa 16. mája 2009 na mítingu v Trnave prekonala svoj vlastný slovenský rekord z roku 2008 o 8 cm, na 76,90 m a je to 4. najlepší výkon histórie. Na MS v roku 2009 v Berlíne získala bronzovú medailu. Na ME v atletike v roku 2012 v Helsinkách získala striebornú medailu výkonom 73,34 m.

Zúčastnila sa OH v Pekingu, kde obsadila 8. miesto, v Londýne 2012 nepostúpila z kvalifikácie a celkovo obsadila 20. miesto. V Riu 2016 obsadila 19. miesto a v Tokiu 2020 skončila na konečnom 25. mieste.

## Výkonnostný rast
;* Hod kladivom
1999 - 58,61 m (Riga, Lotyšsko)
2000 - 61,62 m (Banská Bystrica, Slovensko)
2001 - 68,50 m (Kladno, Česko)
2002 - 68,22 m (Schwechat, Rakúsko)
2003 - 64,43 m (Ostrava, Česko)
2004 - kvôli pozitívnemu dopingovému testu nesúťažila 
2005 - 69,24 m (Ostrava, Česko)
2006 - 73,84 m (Trnava, Slovensko)
2007 - 69,22 m (Coolidge, USA)
2008 - 76,82 m (Reims, Francúzsko)
**[[2009]] - 76,90 m ([[Trnava]], [[Slovensko]])**

## Referencie

## Externé odkazy
* Martina Hrašnová na iaaf.org
*  MARTINA HRAŠNOVÁ-DANIŠOVÁ *(aktuality.sk)*

Kategória:Osobnosti z Bratislavy
Kategória:Slovenskí kladivári
Kategória:Držitelia slovenských národných rekordov
Kategória:Pretekári VŠC Dukla Banská Bystrica
Kategória:Slovenskí olympionici
Kategória:Atléti na Letných olympijských hrách 2008
Kategória:Atléti na Letných olympijských hrách 2012
Kategória:Atléti na Letných olympijských hrách 2016
Kategória:Atléti na Letných olympijských hrách 2020
Kategória:Slovenskí strieborní medailisti na univerziáde
Nenci

thumb|Nenecké dieťa
thumb|Nenecká rodina
**Nenci** (po rusky: *ненцы*) sú malá etnická skupina v Rusku. V roku 2002 sa k tejto národnosti prihlásilo 41 302 ľudí. V širšom zmysle sem patria aj Enci. Starší názov pre Nencov žijúcich pri Obe je **Samojedi/Samodijci** (slovo má ale aj iné významy, pozri Samojedi) a pre Nencov žijúcich pri Jeniseji je Jurakovia.

## Iné projekty

Kategória:Samojedi (skupina etník)
Kategória:Etniká, národy a národnosti v Rusku
Rodrigo Laviņš

**Rodrigo Laviņš** (* 3. august 1974, Riga, Lotyšsko) je lotyšský hokejista. Hráva na poste obrancu. Meria 180 cm a váži 84 kg (2006).

## Reprezentácia
Bol účastníkom zimnej olympiády v Turíne, kde jeho tím obsadil posledné dvanáste miesto.

### [[Majstrovstvá sveta v ľadovom hokeji 2007|MS 2007]]
Tréner Olegs Znaroks ho nominoval na Majstrovstvá sveta 2007 v Rusku.

## Externé odkazy
* 

Kategória:Narodenia v 1974
Kategória:Lotyšskí hokejisti
Kategória:Lotyšskí olympionici
Kategória:Účastníci MS v hokeji 2007
Kategória:Osobnosti z Rigy
Kategória:Účastníci MS v hokeji 1998
Réseau express régional (Île-de-France)

**RER** (fr.: **''R**éseau **E**xpress **R**égional*, [[Medzinárodná fonetická abeceda|IPA]] [ɛʀøɛʀ], "Regionálna expresná sieť") je sieť [[rýchlodráha|rýchlodráhy]] [[región (Francúzsko)|regiónu]] [[Île-de-France (región)|Île-de-France]], presnejšie [[Paríž]]a a jeho aglomerácie. 

RER je hybridný systém: spojenie moderného stredomestského metra a predchádzajúcej regionálnej železnice. V Paríži slúži RER ako expresná sieť ponúkajúca viacnásobné spojenia s [[Parížske metro|parížskym metrom]]. Základ centrálnej časti RER bol dokončený za intenzívneho stavebného  úsilia medzi rokmi [[1962]] a [[1977]], stanice RER sú situované hlbšie a sú priestrannejšie ako stanice metra. Od roku [[2007]] sieť zahŕňa päť liniek: [[Linka A (RER)|A]], [[Linka B (RER)|B]], [[Linka C (RER)|C]], [[Linka D (RER)|D]] a [[Linka E (RER)|E]]. RER sa dnes stále rozrastá - Linka E bola otvorená v roku [[1999]] a je pravdepodobne kandidátom na ďalšie rozširovanie.

RER má momentálne 256 zastávok a jazdí po dráhach s celkovou dĺžkou , z toho  pod zemou. 33 zastávok sa nachádza vo vnútri samotného [[Paríž]]a. Linky križujú mesto skoro výhradne pod zemou. Pre jeho hybridný charakter niektoré časti liniek RER prevádzkuje mestský dopravný podnik spravujúci [[Parížske metro|metro]] ([[Régie Autonome des Transports Parisiens|RATP]]) a ostatné národná železničná spoločnosť ([[SNCF]]). V roku [[2004]] bolo vykonaných 782,9 miliónov jázd na piatich linkách RER.<sup>*potrebná citácia''

## Mapy
left|thumb|Centrálna sieť RER-u na geograficky presnej mape
left|thumb|Vektorová mapa siete.

## Linky

## Iné projekty

## Externé odkazy
* RATP.fr 

 

Kategória:Železnica vo Francúzsku
Atlas Australis

**Atlas Australis** je súbor 24 hviezdnych máp oblastí južnej oblohy od deklinácie -30˚. Zostavil ho Antonín Bečvář rovnakým spôsobom ako Atlas Eclipticalis, ktorý dopĺňa.

## Pozri aj

* Atlas Coeli Skalnaté Pleso 1950.0
* Atlas Borealis
* Atlas Eclipticalis

Kategória:Hviezdne atlasy
(612901) 2004 XP14

**2004 XP<sub>14</sub>** je planétka zo skupiny Apollo. Jej dráha nie je doposiaľ definitívne určená, preto jej nebolo doteraz pridelené katalógové číslo.

## Popis objektu

Vzhľadom na to, že bola pozorovaná iba krátko počas najväčšieho priblíženia, nebolo možné uskutočniť spektroskopický výskum. Preto o jej chemickom zložení nie je nič známe. Jej priemer je odhadovaný na základe hviezdnej veľkosti a pretože nie je známe ani albedo jej povrchu, je preto do veľkej miery neistý.

## História

Planétku objavili 10. decembra 2004 okolo 11:01 svetového času (UTC) na Lincoln Laboratory ETS v rámci programu LONEOS jednometrovým ďalekohľadom s CCD kamerou astronómovia M. Blythe, F. Shelly, M. Bezpalko, R. Huber, L. Manguso, D. Torres, R. Kracke, M. McCleary, H. Stange a A. Milner.  Nasledujúci deň, keď bol objav nahlásený do strediska pre malé planéty (MPC), tento objekt pozorovali aj českí astronómovia z observatória na Kleti. Pri spracovaní výsledkov polohových meraní z prvého dňa Laboratórium prúdového pohonu (JPL) v Pasadene zistilo, že existuje možnosť zrážky tejto planétky so Zemov v priebehu 21. storočia. K podobným záverom tiež dospelo stredisko NEODys. Dňa 20. decembra 2004 dokonca obe strediská zvýšili klasifikáciu na turínskej stupnici na hodnotu 1, tzn. planétka bola zaradená do zoznamu telies vyžadujúcich zvýšenú pozornosť, pretože z výpočtov vyplývala vysoká pravdepodobnosť jej zrážky so Zemou v roku 2077. Keď však boli získané ďalšie dáta, hneď nasledujúceho dňa sa ukázalo, že toto nebezpečenstvo v skutočnosti nehrozí, a klasifikácia na turínskej stupnici opäť klesla na hodnotu 0. 

Potom, čo 9. januára 2005 bola vyškrtnutá zo zoznamu objektov doporučených na zvýšené pozorovanie, bola sledovaná iba sporadicky. Posledné pozorovanie sa vtedy uskutočnilo 16. marca 2005 z observatória na Mt. John.

## Výhľad do budúcnosti

Zo znalostí súčasných elementov dráhy planétky vyplýva, že minimálna vypočítaná vzdialenosť medzi jej dráhou a dráhou Zeme je 269 tis. km. Pretože však z výpočtov vyplynulo, že 3. júla 2006 o 04:25 UTC preletí okolo našej planéty vo vzdialenosti 432 308 km aj veľmi nepatrná odchýlka v geometrii tohto preletu sa prejaví významnou zmenou elementov následnej heliocentrickej dráhy. Vzhľadom na to bola táto planétka ponechaná v zozname potenciálne nebezpečných telies.

Podľa doterajších predpokladov sa má do konca 21. storočia priblížiť k Zemi celkom desaťkrát. Najvýznamnejšie priblíženia nastanú v roku 2019 (11 mil. km), 2947 (9 mil. km), 2060 (7,8 mil. km) a 2061 (5,1 mil. km).

## Iné projekty

## Externé odkazy

* Planétka 2004 XP14. - NEO page. NASA/JPL (nákres dráhy)  
* 2004 XP14. - NeoDys (elementy dráhy a ďalšie dáta) 
* MPEC 2004-X44 : 2004 XP14 - Minor Planet Center Electronic Circular (hlásenie objavu) 

Kategória:Skupina Apollo
Kategória:Blízkozemské planétky
Kategória:Astronomické objekty objavené v roku 2004
Atlas Eclipticalis

**Atlas Eclipticalis** je súbor 32 hviezdnych máp oblastí oblohy medzi deklináciou od -30˚ do +30˚, určený na špeciálne ciele, napríklad na fotometriu a astrometriu. Zostavil ho Antonín Bečvář v mierke 1˚ = 2 cm. Výber hviezd v atlase nie je obmedzený jasnosťou, ale poznaním presnej polohy a vlastného pohybu. Hviezdy sú zobrazené v šesťfarebnej tlači podľa šiestich základných spektrálnych typov. Atlas Eclipticalis dopĺňa Atlas Australis a Atlas Borealis.

## Pozri aj

* Atlas Coeli Skalnaté Pleso 1950.0
* Atlas Australis
* Atlas Borealis

Kategória:Hviezdne atlasy
Ružín

**Ružín** môže byť:
* priehradná nádrž, sústava vodných diel Ružín I. a Ružín II. na rieke Hornád, pozri Ružín (vodná nádrž)
* obec, zaniknutá pri výstavbe nádrže, pozri Ružín (obec)

## Pozri aj
* Ružínsky viadukt
* Ružínsky tunel
Hviezdna mapa

**Hviezdna mapa** je zobrazenie hviezdnej oblohy alebo jej časti, v ktorej sú hviezdy a iné objekty znázornené podľa polohy a jasnosti.

Slúžia na orientáciu, na ľahšie vyhľadávanie objektov podľa ich súradníc, na zakresľovanie polôh novoobjavených telies a podobne. Obsahujú sieť súradnicovej sústavy, napríklad ekvatoreálnej pre určitú epochu, teda polohu jarného bodu.

Hviezdne mapy existujú kreslené a fotografované.

*Kreslené hviezdne mapy* obsahujú hviezdy do určitej hviezdnej veľkosti, zdanlivé jasnosti hviezd a iných objektov sú znázornené rôznymi symbolmi.

*Fotografované hviezdne mapy* zachytávajú aj slabšie hviezdy, obyčajne do hviezdnej veľkosti 21 až 23.

Viac hviezdnych máp spolu súvisiacich tvorí hviezdny atlas. Na rýchlu orientáciu na oblohe slúžia otáčavé hviezdne mapy a hviezdne glóbusy.

Okrem hviezdnych máp sa vypracúvajú aj mapy povrchu niektorých kozmických telies, napríklad Mesiaca, Marsu a iných planét.

Kategória:Hviezdne atlasy
Kategória:Mapy
Cirokumulus

right|thumb|Cirokumulus

**Cirokumulus** (po latinsky cirrocumulus, skratka Cc) alebo **riasokopa** alebo **riasová kopa** je oblak veľkých výšok pozostávajúci výlučne z ľadových kryštálikov, veľmi zriedkavo aj z tzv. prechladených vodných kvapiek. Nachádza sa vo výškach 6 000 až 12 000 metrov. Je to spravidla biely oblak, ktorý sa vyskytuje v menších či väčších skupinách alebo vrstvách. Predpona ciro- v názve naznačuje, že má vláknitý vzhľad. 

Cirokumuly nemajú vlastný tieň. Sú pravidelne usporiadané, takže často pripomínajú sčerené záhyby na piesočnej pláži, rovné čiary, vlnky, „baránky“, alebo takmer sférické útvary - elementy. Ich zdanlivá veľkosť na oblohe väčšinou nepresahuje jeden stupeň (dvojnásobok kotúča Mesiaca). Podobajú sa oblakom typu cirrus floccus. Slabé vertikálne pohyby vzduchu môžu vytvoriť v oblaku aj tzv. „makrelový vzor“. Podobne ako cirus, aj cirokumulus naznačuje blížiaci sa silný vietor. Vzniká z ciru, alebo cirostratu, ktorý bol pozmenený pohybmi vzduchu. Cirrocumulus sa vyskytuje aj v menších plochách v podobe šošovky alebo mandle. Tento druh oblaku vzniká orograficky.

Cirruokumulus sa často vyskytuje spolu s ďalšími cirrovitými oblakmi. Slnko aj Mesiac cezeň sú viditeľné, ale tieto telesá majú rozostrené obrysy.

## Známe podtypy

### Tvary
* *cirrocumulus statiformis* - veľké horizontálne vrstvy alebo plochy oblakov, ktoré vznikli z cirrostratu
* *cirrocumulus castellanus* - oblaky majú v hornej časti guľovité vrcholky podobné hradnému cimburiu, sú usporiadané v radoch
* *cirrocumulus floccus* - chumáčiky alebo vločky s potrhanými okrajmi
* *cirrocumulus lenticularis -* oblaky v podobe šošoviek, často veľmi pretiahnuté, obyčajne s výraznými obrysmi

### Odrody
* *cirrocumulus undulatus* - skupiny mrakov sú usporiadané do vĺn
* *cirrocumulus lacunosus -* časti oblakov alebo vrstvy majú viac menej pravidelne rozložené otvory, ktorých okraje sú niekedy neostré

## Galéria

File:Cirrocumulus to Altocumulus.JPG|Cirrocumulus stratiformis, ktorý postupne prechádza do altokumulu
File:Cirrocumulus4 - NOAA.jpg|Cirrocumulus stratiformis
File:Cirrocumulus undulatus in various directions.JPG|Cirrocumulus undulatus
File:Cirrocumulus above Cumulus.JPG|Cirrocumulus nad oblakom typu kumulus


## Iné projekty

Kategória:Oblaky
Čachtické Karpaty

**Čachtické Karpaty** je geomorfologický podcelok Malých Karpát a zaberá severnú časť pohoria. Najvyšší bod sú  vysoké Salášky.

## Polohopis
Na západe a severe hraničí s Myjavskou pahorkatinou, na severovýchode s Bielokarpatským podhorím (podcelkom Považského podolia) a východný okraj pozvoľna prechádza do Trnavskej pahorkatiny, patriacej do Podunajskej pahorkatiny. Juhozápadným smerom nadväzujú Brezovské Karpaty, od ktorých ich oddeľuje údolie potoka Holeška.

Vnútri geomorfologického podcelku leží jediná obec, Višňové, v centrálnej časti, pod Čachtickým hradom. V južnej časti sa nachádza niekoľko kopaníc obcí Podolie, Krajné a Prašník.

## Delenie
Čachtické Karpaty sa delia na 2 časti:
* Plešivec v južnej časti
* Nedze v severnej časti

Časti oddeľuje údolie riečky Jablonka. Najvyšším bodom územia je vrch Salášky () v časti Nedze, kým v časti Plešivec je to Veľký Plešivec (). 

## Geológia
Západná časť je budovaná vápencami a dolomitmi stredného až vrchného triasu, kým južná a východná časť najmä ílovcami, pieskami a pieskovcami. Od Podunajskej pahorkatiny je pohorie oddelené výraznou zlomovou líniou.

V centrálnej časti Čachtických Karpát sa nachádza Čachtický kras a túto oblasť rozrezáva riečka Jablonka, vytvárajúca veľkým oblúkom kaňonovitú dolinu. Po okrajoch pohoria je niekoľko vápencových lomov: pri obciach Čachtice, Nové Mesto nad Váhom, Bzince pod Javorinou, Hrachovište.

## Chránené územia
Veľká časť územia je súčasťou Chránenej krajinnej oblasti Malé Karpaty a nachádzajú sa tu štyri chránené územia: Čachtická jaskyňa, Čachtický hradný vrch, Málová a Plešivec. V oblasti mesta Nové Mesto nad Váhom sa vyskytujú dubové lesy s prímesou hrabu.

## Turizmus
Rozlohou malé územie je atraktívne najmä v centrálnej časti, kde sa v Čachtickom krase nachádza viacero prírodných zaujímavostí. Na jednom z brál sa vypína povesťami ovenčený Čachtický hrad, na ktorý vedie niekoľko značených trás. 

## Referencie

## Iné projekty


Kategória:Malé Karpaty
Kategória:Geomorfologické podcelky na Slovensku
Hviezdny glóbus

**Hviezdny glóbus** je zobrazenie hviezdnej oblohy na guli. Vzájomné polohy hviezd na glóbuse sú neskreslené, ale ich zobrazenie vzhľadom na pozorovateľa je zrkadlové, pretože hviezdny glóbus sa pozoruje zvonku a obloha zvnútra guľovej plochy.

## Pozri aj

* Hviezdna mapa
* Hviezdny atlas

Kategória:Hviezdne atlasy
Hviezdny prstenec

**Hviezdny prstenec** je skupina hviezd rozložených na oblohe v tvare prstenca, ktorý je niektorými autormi pokladaný za reálny priestorový útvar podobne ako hviezdny reťazec.

Novšie výskumy dokázali, že pozorované hviezdne prstence i reťazce sú výsledkom iba náhodnej projekcie rozlične vzdialených hviezd na oblohe. Výnimkou môže byť prstenec v Orióne, ktorý sa nachádza vo vnútri hviezdnej asociácie.

Kategória:Hviezdy
Hviezdny reťazec

**Hviezdny reťazec** je skupina hviezd zoradených na oblohe v tvare retiazky.

Pôvod hviezdnych reťazcov vysvetľoval Vasilij Grigorievič Fesenkov súčasným vznikom hviezd z vlákien medzihviezdnej hmoty. Jeho hypotézu však neskôr vyvrátili presnejšie pozorovania. Pozorované hviezdne reťazce boli výsledkom nekvalitných fotografií hmlovín alebo náhodného zoskupenia priemetov veľmi vzdialených hviezd, podobne ako hviezdny prstenec.

Kategória:Hviezdy
Oblasť M

**Oblasť M** je miesto na slnečnom povrchu, na ktorom sa vyskytujú magnetické poruchy, ale nie sú v ňom pozorované slnečné škvrny.

Kategória:Slnko
Kozmálovské vŕšky

**Kozmálovské vŕšky** sú podcelok geomorfologického celku Štiavnické vrchy, v juhozápadnej časti pohoria.

## Vymedzenie
Podcelok tvorí samostatnú časť Štiavnických vrchov, oddelenú údolím Hrona. Zo severu, západu a juhu susedí s podcelkom Hronská pahorkatina, na juhovýchode leží Hronská niva, obe patriace do Podunajskej pahorkatiny. Na severovýchode pokračuje pohorie Hodrušskou hornatinou.

## Charakteristika
Rieka Hron sa Slovenskou bránou prerezala zo Žiarskej kotliny do Podunajskej nížiny, pričom oddelila malý výbežok Štiavnických vrchov na pravom brehu od zvyšku pohoria na ľavom brehu.

Najvyšším vrchom podcelku je Veľká Vápenná (). Oblasť je porastená pôvodnými dubovými lesmi a umelo introdukovanými agátovými lesmi. Na okrajových svahoch (najmä na juhu a juhovýchode) sú vinice, ktoré sú súčasťou Nitrianskej vinohradníckej oblasti.

## Osídlenie
Na okraji podcelku sa nachádzajú dve obce, Kozárovce, Malé Kozmálovce a mesto Tlmače, časť Lipník, kým v západnej časti leží atómová elektráreň Mochovce.

## Referencie

Kategória:Štiavnické vrchy
Kategória:Geomorfologické podcelky na Slovensku
Vs.

***Vs.*** je druhý štúdiový album americkej rockovej formácie Pearl Jam, ktorý 19. októbra, 1993 vydalo hudobné vydavateľstvo Epic Records. Tento album sa držal päť týždňov na prvej pozícii v rebríčku Billboard 200, čo bola najdlhšia doba zo všetkých albumov tejto skupiny. Do roku 2007 bol tento album v USA sedemkrát certifikovaný ako platinový.
 
Tento album je prvým albumom, ktorý skupiny nahrala s bubeníkom Davem Abbruzzesem. Album má omnoho voľnejší a surovejší zvuk oproti predchádzajúcemu debutu skupiny ktorý vyšiel pod názvom *[[Ten (Pearl Jam)|Ten]]*. Témy textov skladieb sú osobne, spoločensky a politicky zamerané. Témy sú o zneužívaní detí („Daughter“), o kontrole zbraní („Glorified G“), rasizme („W.M.A.“) a o médiách („Blood“).

## Názov albumu
Názov Vs. je poctou post-punkovej kapele Mission of Burma a ich jedinému štúdiovému albumu z osemdesiatych rokov, ktorý mal rovnaký titul a patrí medzi obdivované albumy lídra skupiny Pearl Jam, Eddie Veddera. 

Pôvodný názov albumu mal byť *Five Against One* podľa slohy v texte piesne „Animal“: "One, two, three, four, five against one...", ktorý mal neskôr nahradiť jednoduchý názov podľa mena skupiny (*Pearl Jam*), no na poslednú chvíľu bol zmenený na *Vs.* (lat. *[[Verzus]]*, t. j. názov, ktorý akcentuje význam konfliktných tém piesní).

## Zoznam skladieb
# „Go“ – 3:12
# „Animal“ – 2:49
# „Daughter“ – 3:55
# „Glorified G“ – 3:26
# „Dissident“ – 3:35
# „W.M.A.“ – 5:59
# „Blood“ – 2:50
# „Rearviewmirror“ – 4:44
# „Rats“ – 4:15
# „Elderly Woman Behind the Counter in a Small Town“ – 3:15
# „Leash“ – 3:09
# „Indifference“ – 5:02

## Výroba
* Dave Abbruzzese – bicie
* Jeff Ament – basová gitara
* Stone Gossard – gitara
* Mike McCready – sólová gitara
* Eddie Vedder – spev
* Brendan O'Brien, Pearl Jam – producenti
* Nick DiDia – nahrávanie
* Kevin Scott, Adam Kasper – asistenti
* Lance Mercer – farebné fotografie
* Ames – grafika, čiernobiele fotografie
* Joel Zimmerman – umelecký šéf

Kategória:Albumy Pearl Jamu
Kategória:Hudobné albumy z 1993
Ten

**Ten** môže byť:
* slovenské zámeno
* číslo 10 po anglicky
* japonské (天, vyslov „ten“) a čínske (天堂, vyslov (?)"tchieng tchang") kandži pre slovo nebo
* názov viacerých hudobných albumov, napr.:
** album skupiny Pearl Jam, pozri Ten (Pearl Jam)
** album skupiny Maduar, pozri Ten (Maduar)
* talianska komiksová postava z komiksu Nick Carter

**TEN** môže byť:
* ruské označenie výbušniny Nitropenta
* austrálska TV stanica, pozri Network TEN
* skratka pre:
** Trans-European Networks (TEN), príspevok EÚ k realizácii a rozvoju vnútorného trhu
** Total Entertainment Network, matchmakingová služba pre počítačové videohry z polovice 90. rokov
** Third World European Network, sieť európskych organizácií kritických voči turizmu
** Trans Euro Night, pool európskych spacích vozňov
Alive (skladba)

**„Alive“** je jedna z najpopulárnejších skladieb rockovej kapely Pearl Jam. Hudbu k skladbe napísal v roku 1990 gitarista skupiny Stone Gossard ešte ako člen skupiny Mother Love Bone. Autorom textu je Eddie Vedder. Text napísal v roku 1990, ešte v čase, keď pracoval ako obsluha benzínovej čerpacej stanice. 

Singel vyšiel v roku 1991. V rebríčkoch dosiahol šestnáste miesto (*[[Billboard]] Mainstream Rock Tracks*). Táto pesnička pochádza z ich štúdiového albumu *[[Ten (Pearl Jam)|Ten]]*.

Kategória:Piesne skupiny Pearl Jam
Kategória:Piesne z 1991
Kategória:Single Pearl Jamu
Kategória:Single z 1991
Vitalogy

***Vitalogy*** je tretím štúdiovým albumom americkej rockovej skupiny Pearl Jam, ktorý 6. decembra 1994 vydalo hudobné vydavateľstvo Epic Records. Tento album je druhým najrýchlejšie predávaným albumom kapely. Do roku 2007 sa stal v USA päťkrát platinovým.

Väčšina skladieb albumu bola komponovaná počas prestávok na koncertnom turné k predošlému albumu *[[Vs.]]*.

V porovnaní s predošlými dvoma albumami je album *Vitalogy* omnoho pestrejší a výstrednejší. Rozptýlené zloženie a občas bizardné texty (skladba „Bugs“) robia album neprístupným na prvé počutie. Slovné zvraty Eddieho Veddera sú zabalené do zúrivých zvukov gitarových riffov a rytmicky chaotizovaných bicích. Albumom *Vitalogy* sa začal prejavovať punkový vplyv v tvorbe kapely Pearl Jam. Eddie Vedder začal okrem spevu hrať v týchto dobách aj na rytmickú gitaru. V textoch piesní sú citeľné vplyvy tlaku popularity a straty súkromia.

## Zoznam skladieb
Autormi skladieb sú Dave Abbruzzese, Jeff Ament, Stone Gossard, Mike McCready, a Eddie Vedder, okrem uvedených výnimiek:

# „Last Exit“ – 2:54
# „Spin the Black Circle“ – 2:48
# „Not For You“ – 5:52
# „Tremor Christ“ – 4:12
# „Nothingman“ (Vedder, Ament) – 4:35
# „Whipping“ – 2:35
# „Pry, To“ – 1:03
# „Corduroy“ – 4:37
# „Bugs“ – 2:45
# „Satan's Bed“ (Vedder, Gossard) – 3:31
# „Better Man“ (Vedder) – 4:28
# „Aye Davanita“ – 2:58
# „Immortality" – 5:28
# „Hey Foxymophandlemama, That's Me“ (Ament, Gossard, Jack Irons, McCready, Vedder) – 7:44
#* iný možný názov „Stupid Mop“

## Výroba
* Eddie Vedder – spev, gitara, akordeón 
* Jeff Ament – basová gitara, vokály
* Stone Gossard – gitara, vokály, mellotron
* Mike McCready – gitara, vokály, slide gitara
* Dave Abbruzzese – bicie
* Jack Irons – bicie (v skladbe „Hey Foxymophandlemama, That's Me“)
* Jimmy Shoaf – bicie (v skladbe „Satan's Bed“)
* Brendan O'Brien - organ, Hammond organ
* Brendan O'Brien, Pearl Jam – producenti
* Brendan O'Brien – nahrávanie
* Nick DiDia – zvuk
* Caram Costanzo, Adam Kasper, Trina Shoemaker, John Burton, Kevin Scott – asistenti
* Brett Eliason – nahrávanie/ mixáž v skladbe „Hey Foxymophandlemama, That's Me“
* Jeff Ament – čiernobiela fotografie
* Lance Mercer – 8-Baby photo
* Barry Ament – layout
* Joel Zimmerman – umelecký vedúci

Kategória:Albumy Pearl Jamu
Kategória:Hudobné albumy z 1994
Obloha

Typická denná obloha|thumb

**Obloha** je optický vnem sféry ohraničenej horizontom pozorovacieho miesta, splošteným v zenite.

Svetlo oblohy je spôsobené rozptylom slnečného svetla na molekulách vzduchu a intenzita rozptylu závisí od vlnovej dĺžky svetla. Svetlo kratších vlnových dĺžok, napríklad modré, sa rozptyľuje intenzívnejšie ako svetlo dlhších vlnových dĺžok, napríklad červené. Preto rozptýlené svetlo obsahuje viac krátkovlnného žiarenia a obloha je modrá.

## Iné projekty

Kategória:Meteorológia
Kategória:Astronómia
Štiavnické vrchy

**Štiavnické vrchy** sú geomorfologickým celkom na Slovensku ako súčasť subprovincie Vnútorné Západné Karpaty a oblasti Slovenské stredohorie. Najvyšším vrchom je Sitno ().

## Poloha
Na severe susedia s Kremnickými vrchmi, na východe s Pliešovskou kotlinou a Krupinskou planinou, na juhu s Podunajskou pahorkatinou a na západe s Pohronským Inovcom, Vtáčnikom a Žiarskou kotlinou.

## Členenie
Pohorie sa člení na 4 podcelky, ktoré zahŕňajú 7 časti:

* Skalka na východe
* Sitnianska vrchovina v centrálnej časti
** Sitno
** Sitnianske predhorie
** Štiavnická brázda
** Prenčovská kotlina 
* Kozmálovské vŕšky na juhozápade
* Hodrušská hornatina na západe
** Vyhnianska brázda
** Breznické podolie
** Slovenská brána

## Geológia
Štiavnické vrchy sú sopečným pohorím, zaraďovaným k neovulkanitom. Ako celok tvorí pozostatky Štiavnického stratovulkánu. Je budované andezitmi, ryolitmi, brekciami a tufmi. Územie je mimoriadne bohaté na výskyt minerálov (približne 140 druhov a odrôd minerálov) a drahokovných rúd, v minulosti intenzívne ťažených.

## Turizmus
Okolie Banskej Štiavnice patrí medzi turisticky najatraktívnejšie lokality na Slovensku. Mesto je „Mestská pamiatková rezervácia“ od roku 1950 a zároveň centrom chránenej krajinnej oblasti Štiavnické vrchy, vyhlásenej 22. septembra 1979 na rozlohe . Dňa 11. decembra 1993 bolo "historické mesto Banská Štiavnica a technické pamiatky jeho okolia" zapísané do zoznamu Svetového kultúrneho a prírodného dedičstva UNESCO. Medzi obľúbené ciele turistov patrí tiež Sitno a množstvo tajchov, využívaných na letnú rekreáciu.

## Pozri aj
* Zoznam vrcholov v Štiavnických vrchoch
* Chránená krajinná oblasť Štiavnické vrchy
* Banská Štiavnica

## Referencie

## Externé odkazy
* Geopark Banská Štiavnica

## Iné projekty
.

## Panoráma


Kategória:Pohoria na Slovensku
Kategória:Slovenské stredohorie
Kategória:Geomorfologické celky na Slovensku
No Code

***No Code*** je štvrtým štúdiovým albumom americkej rockovej skupiny Pearl Jam, ktorý augusta 1996 vydalo hudobné vydavateľstvo Epic Records. Do roku 2007 sa tento album stal v USA platinovým.

## Skladby
# „Sometimes“ (Eddie Vedder) – 2:40
# „Hail, Hail“ (Stone Gossard, Vedder, Jeff Ament, Mike McCready) – 3:41
# „Who You Are“ (Gossard, Jack Irons, Vedder) – 3:50
# „In My Tree“ (Gossard, Irons, Vedder) – 3:59
# „Smile“ (Ament, Vedder) – 3:52
# „Off He Goes“ (Vedder) – 6:02
# „Habit“ (Vedder) – 3:35
# „Red Mosquito“ (Ament, Gossard, Irons, McCready, Vedder) – 4:03
# „Lukin“ (Vedder) – 1:02
# „Present Tense“ (McCready, Vedder) – 5:46
# „Mankind“ (Gossard) – 3:28
# „I'm Open“ (Irons, Vedder) – 2:57
# „Around the Bend“ (Vedder) – 4:35

## Výroba albumu
* Mike McCready – sólová gitara, rytmická gitara, piano
* Jeff Ament – basová gitara, gitara, chapman, spev
* Stone Gossard – rytmická gitara, sólová gitara, vokály, spev v skladbe „Mankind“
* Jack Irons – bicie
* Eddie Vedder – spev, gitara, harmonika
* Brendan O'Brien – piano
* Brendan O'Brien, Pearl Jam – producent
* Brendan O'Brien, Nick DiDia – mixáž
* Nick DiDia – nahrávanie
* Bob Ludwig – mastering
* Matt Bayles, Jeff Layne, Caram Costanzo – asistent výroby
* Eddie Vedder, Jeff Ament, Mike McCready, Barry Ament, A. Fields, Chris McGann, Lance Mercer, Dr. Paul J. Bubak – 144 fotografií Polaroid
* Jeff Ament, Lancer Mercer – čienobiele fotografie
* Barry Ament, Chris McGann, Eddie Vedder – obal
* Eddie Vedder – koncept albumu *No Code*

## Externé odkazy

Kategória:Albumy Pearl Jamu
Kategória:Hudobné albumy z 1996
Vyšehradská brána

**Vyšehradská brána**, hovorovo aj **Dunajský ohyb** alebo **Dunajská zákruta** (maď. *Visegrádi-Dunakanyar*; skôr neformálne aj *Dunakanyar*  - slovenské ekvivalenty pozri v článku Dunakanyar), je geomorfologická časť pohoria Burda. 

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vnútorné Západné Karpaty]]* → *[[Matransko-slanská oblasť]]* → *[[Burda (pohorie)|Burda]]* → ***Vyšehradská brána***
***
 
Je to relatívne úzke územie medzi pohorím Burda v užšom zmysle (resp. v Maďarsku Börzsöny) na severe a pohorím Dunazug na juhu. Je tvorené prielomovým úsekom Dunaja cez vulkanické pohoria na hraniciach Slovenska a Maďarska medzi obcami Kamenica nad Hronom (resp. Ostrihomom) a Kisoroszi (z toho na území na Slovenska medzi obcami Kamenica nad Hronom a Chľaba). Vyšehradská brána je vyše 20 km dlhá, z toho na Slovensku 8 km. Dunaj tu vytvára hlbokú antecendentnú dolinu s mohutným vklesnutým meandrom pri obci Nagymaros.

## Referencie

## Externé odkazy
* Poloha na turistickej mape

Kategória:Brány (geomorfologické) na Slovensku
Kategória:Burda (pohorie)
Polyandria

**Polyandria** môže byť:
*mnohomužstvo
*v zoológii:  spolužitie jednej samice a viacerých samcov, pozri polyandria (zoológia)
*v botanike: stav, keď je v jednom kvete viacero tyčiniek, synonymum: mnohotyčinkovosť, pozri mnohotyčinkovosť
Monandria

**Monandria** môže byť:
*jednomužstvo
*v zoológii:  spolužitie jednej samice s len jedným samcom, pozri monandria (zoológia)
*v botanike: stav, keď je v jednom kvete len jedna tyčinka, pozri monandria (botanika)
Samojedi

**Samojedi** alebo **Samodijci** môže byť:
*staršie synonymum pre Nencov žijúcich pri Obe, pozri Nenci
*súhrnné označenie pre Nencov, Encov, Nganasanov a Selkupov, pozri Samojedi (skupina etník)
*označenie pre ľudí hovoriacich samojedskými jazykmi, pozri samojedské jazyky

**Samojed** môže byť aj:
*psie plemeno, pozri Samojed (pes)
Live on Two Legs

**Live on Two Legs** je album americkej grungeovej hudobnej skupiny Pearl Jam.

* Label: Sony/Epic
* Rok: 1998
* Čas: 71:10

## Skladby
# „Corduroy“
# „Given to fly“
# „Hail, hail“
# „Daughter“
# „Elderly woman behind the counter in a small town“
# „Untitled“
# „MFC“
# „Go“
# „Red mosquito“
# „Even flow“
# „Off he goes“
# „Nothingman“
# „Do the evolution“
# „Better man“
# „Black“
# „F*ckin´up“

Kategória:Albumy Pearl Jamu
Kategória:Hudobné albumy z 1998
Yield (album)

***Yield*** je piatym štúdiovým albumom americkej rockovej skupiny Pearl Jam, ktorý februára 1998 vydalo hudobné vydavateľstvo Epic Records. Do roku 2007 sa tento album stal v USA platinovým.

Album *Yield* sa štýlom priamočiareho rocku približuje k ranej tvorbe skupiny. Okrem iného je inšpirovaný novelou *[[Ishmael]]* od Daniela Quinna, novelou *[[Majster a Margaréta]]* od Michaila Bulgakova a zápiskami Charlesa Bukowského. 

Názov albumu pochádza z jednej z myšlienok Daniela Quinna („yielding to nature“- „návrat k prírode“). Texty skladieb napísali okrem Veddera aj Stone Gossard a Jeff Ament.

## Zoznam skladieb
# „Brain of J.“ (Mike McCready, Eddie Vedder) – 2:59
# „Faithfull“ (McCready, Vedder) – 4:18
# „No Way“ (Stone Gossard) – 4:19
# „Given to Fly“ (McCready, Vedder) – 4:01
# „Wishlist“ (Vedder) – 3:26
# „Pilate“ (Jeff Ament) – 3:00
# „Do the Evolution“ (Gossard, Vedder) – 3:54
# „●“ (Jack Irons) – 1:06
# „MFC“ (Vedder) – 2:27
# „Low Light“ (Ament) – 3:46
# „In Hiding“ (Gossard, Vedder) – 5:00
# „Push Me, Pull Me“ (Ament, Vedder) – 2:28
#*obsahuje kúsok zo skladby „Happy When I'm Crying“, ktorú napísal Jack Irons a ktorá vyšla na singli „Jam's 1997 Ten Club Christmas“
# „All Those Yesterdays“ (Gossard) – 7:47
#*obsahuje skrytú skladbu „Hummus“

## Výroba albumu
* Mike McCready – gitara
* Stone Gossard – gitara
* Eddie Vedder – spev, gitara
* Jeff Ament – basová gitara
* Jack Irons – bicie
* Brendan O'Brien, Pearl Jam – producenti
* Brendan O'Brien – mixáž
* Nick DiDia – mixáž skladby „Push Me, Pull Me“
* Nick DiDia – nahrávanie
* Matt Bayles – technik
* Matt Bayles at Studio Litho, Sam Hofstedt at Studio X, Ryan Williams at Southern Tracks – technici
* Rodney Mills' Masterhouse – mastering
* Stone Gossard – koncept albumu
* Jeff Ament, Jerry Gay, Greg Montijo – fotografie
* P. – j. glacier photo
* Barry Ament, George Estrada, Coby Schultz, Jeff Ament – obal

Kategória:Albumy Pearl Jamu
Kategória:Hudobné albumy z 1998
Binaural (album)

**Binaural** je album americkej hudobnej skupiny Pearl Jam.

* Label: Sony/Epic
* Rok: 2000
* Čas: 51:58

## Skladby
# „Breakerfall“ (Eddie Vedder) – 2:19
# „Gods' Dice“ (Jeff Ament) – 2:26
# „Evacuation“ (Matt Cameron, Vedder) – 2:56
# „Light Years“ (Stone Gossard, Mike McCready, Vedder) – 5:06
# „Nothing as It Seems“ (Ament) – 5:22
# „Thin Air“ (Gossard) – 3:32
# „Insignificance“ (Vedder) – 4:28
# „Of the Girl“ (Gossard) – 5:07
# „Grievance“ (Vedder) – 3:14
# „Rival“ (Gossard) – 3:38
# „Sleight of Hand“ (Ament, Vedder) – 4:47
# „Soon Forget“ (Vedder) – 1:46
# „Parting Ways“ (Vedder) – 7:17
#* „Parting Ways“ obsahuje skrytú skladbu „Writer's Block“ od 6:49

Kategória:Albumy Pearl Jamu